Artificial Girl (race)

Artificial Girl (หรือเรียกย่อๆว่า AG) คือสิ่งมีชีวิตชนิดหนึ่งที่ถูกสร้างโดยบริษัท "Illusion" บริษัทผลิตอุปกรณ์อิเล็คทรอนิกส์ดังของญี่ปุ่น AG เปรียบเสมือนหุ่นยนต์แอนดรอยด์ที่สามารถทำอะไรก็ได้ตามที่เจ้าของต้องการ รวมทั้งการต่อสู้ซึ่งเป็นที่นิยมอย่างมาก จนเกิดการประลองที่เรียกว่า AG Battle ขึ้นมา

General characteristics

 * สามารถตั้งชื่อหรือเปลี่ยนชื่อได้อย่างอิสระ
 * มีลักษณะเป็นหญิงสาวรูปร่างหน้าตาแบบต่างๆ หลากหลายช่วงอายุ ไม่ว่าจะเด็ก วัยรุ่น หรือผู้ใหญ่
 * ลักษณะภายนอกเหมือนมนุษย์แทบทุกประการ อวัยวะทุกส่วนเหมือนมนุษย์ ผิวสัมผัสเหมือนมนุษย์ มีแม้กระทั่งเลือด เหงื่อและน้ำตา ต่างกันเพียงแค่อวัยวะภายในที่เป็นอิเล็คทรอนิกส์เท่านั้น ปัจจุบันในเนื้อเรื่องยังไม่มีการเปิดเผยวิธีแยกแยะความแตกต่างระหว่างมนุษย์กับ AG
 * ไม่มีอายุขัย แม้จะเสื่อมสภาพจนพังแต่ก็สามารถซ่อมได้ทุกเมื่อ โดยสามารถส่ง AG ไปซ่อมแซมได้ที่ AG Center ซึ่งเปรียบเสมือนโรงพยาบาลของ AG
 * และลักษณะทางกายภาพของ AG ก็จะคงเดิมเสมอ ไม่ว่าเวลาจะผ่านไปนานเท่าใด (ว่ากันง่ายๆคือ ไม่มีวันแก่)
 * ใช้หน่วยความจำแบบเดียวกับเครื่องคอมพิวเตอร์แทนสมอง สามารถล้างหน่วยความจำ (ฟอร์แมต) ในกรณีจำเป็นต่างๆ เช่น จำเป็นต้องเปลี่ยนผู้ใช้
 * ความจุของหน่วยความจำดังกล่าวนั้นไม่ได้มีการระบุเป็นจำนวนแน่ชัด แต่สามารถเก็บความจำได้อย่างมหาศาล ทว่าความทรงจำดังกล่าวก็ไม่ได้อยู่ยงคงกระพันเสมอไป ความจำบางส่วนอาจจะสูญหายไปบ้าง ทำให้บางครั้ง AG ก็จะมีอาการหลงลืมเช่นเดียวกับมนุษย์
 * ผู้ใช้ AG มีชื่อเรียกอย่างเป็นทางการว่า "เทรนเนอร์" (Trainer) แต่บางครั้งอาจจะเรียกว่า "มาสเตอร์" (ในกรณีที่ผู้ใช้เป็นผู้ชาย) ก็ได้ หรือบางครั้งอาจจะเรียกแบบพื้นๆว่า "เจ้าของ AG"
 * AG จะเชื่อฟังเฉพาะผู้ใช้เท่านั้น โดยทั่วไปแล้ว AG จะจดจำผู้ที่ตั้งชื่อให้เป็นคนแรกในฐานะเทรนเนอร์ แต่ก็อาจจะมีกรณีอื่นๆด้วยเช่นกัน
 * แต่ก็สามารถตั้งให้คนอื่นเป็นผู้ใช้ชั่วคราวได้ในกรณีที่จำเป็น (ลักษณะเดียวกับเครื่องคอมพิวเตอร์ที่สามารถตั้งผู้ใช้รายอื่นๆนอกจากตัวเจ้าของที่เป็นผู้ใช้หลักเองได้ แต่ไม่ว่ายังไงผู้ใช้หลักย่อมมีสิทธิ์ในการเข้าถึงมากที่สุด)
 * AG ทุกตัวจะมีซีเรียลนัมเบอร์ (หมายเลขประจำตัว) ซึ่งผู้ใช้จำเป็นต้องจดจำไว้ รวมทั้งการตั้งรหัสผ่านประจำตัว ซึ่งมีประโยชน์ในการเคลื่อนย้าย AG ด้วย Auto-pilot
 * AG จำเป็นต้องพักผ่อน หรือทานอาหารเช่นเดียวกับมนุษย์ โดย AG สามารถทานอาหารได้ทุกชนิดที่มนุษย์ทานได้ อาหารดังกล่าวจะถูกเปลี่ยนเป็นพลังงานให้กับ AG (เปรียบเสมือนเชื้อเพลิง) ส่วนการพักผ่อนก็เปรียบเสมือนการชาร์จแบตเตอรี่
 * AG จำเป็นต้องชำระล้างร่างกายเหมือนกับมนุษย์ ด้วยการอาบน้ำตามปกติ

AG Shop
ร้านค้าสำหรับจำหน่ายสินค้าทุกชนิดเกี่ยวกับ AG และรวมถึง AG รูปแบบต่างๆก็สามารถหาซื้อได้ที่นี่

Auto-pilot
แคปซูลสำหรับเคลื่อนย้าย AG ซึ่งถูกติดตั้งอยู่ทั่วญี่ปุ่น วิธีใช้งานคือการใส่ซีเรียลนัมเบอร์ประจำตัวของ AG ตัวนั้นๆลงไปในเครื่อง จากนั้นเครื่องดังกล่าวจะส่งสัญญาณไปยัง AG ตัวนั้นๆ เพื่อให้เดินทางไปยังแคปซูลที่อยู่ใกล้ที่สุด และ AG ตัวดังกล่าวจะถูกเคลื่อนย้ายมาอยู่ที่แคปซูลเป้าหมายแทน เป็นอุปกรณ์เพื่อความสะดวกสบายในการเรียกตัว AG ของตัวเองมาใช้งานได้ทุกเมื่อโดยไม่ต้องให้ AG อยู่ใกล้ตัวตลอดเวลา ในทางกลับกันหากต้องการเคลื่อนย้าย AG ในกรณีอื่น เช่น ส่งกลับบ้านเมื่อหมดหน้าที่ ก็สามารถใsh AG ไปอยู่ในแคปซูลแล้วกำหนดจุดหมายที่ต้องการจะเคลื่อนย้าย จากนั้น AG ตัวดังกล่าวจะถูกเคลื่อนย้ายไปยังแคปซูลที่อยู่ใกล้กับสถานที่ที่ต้องการมากที่สุดได้ในทันที

Trivia

 * คำว่า "เทรนเนอร์" ที่ใช้เรียกผู้ใช้งาน AG นั้น ถูกกล่าวถึงครั้งแรกโดยซายูริในตอนที่ 12 โดยก่อนหน้านั้นจะถูกเรียกว่า "เจ้าของ" หรือไม่ก็ "เจ้านาย" ที่เป็นเช่นนั้นเพราะทางผู้แต่งไม่ได้คิดไว้ก่อนว่าจะใช้คำศัพท์คำใดเรียกผู้ใช้งาน AG ซึ่งคำว่า "เทรนเนอร์" นั้น ผู้แต่งนำไอเดียมาจากคำว่าโปเกม่อนเทรนเนอร์